Fitbit tager kampen op mod Apple Watch med billigt smartwatch

Apple vil ikke fortælle hvor mange Apple Watch de har solgt, men analytikere er ret enige om, at Apple Watch er en klar markedsleder. Det kan der måske blive lavet lidt om på med Fitbits seneste konkurrent, der ikke alene fås i adskillige “friske” farver, men også har en noget lavere prislap.

Med en pris på 1.299 kroner er Fitbit Versa Lite Edition temmelig aggressivt prissat – I betragtning af, at det er et fuldfedt smartwatch og ikke “bare” en pænt indpakket skridttæller. For ud over alle sports- og træningsfunktionerne kan Versa Lite også levere notifikationer fra mobilen, ligesom den har indbygget søvntracking.

En anden ting, der tæller opad i regnskabet er, at Versa Lite har op til fire dages batterilevetid. Det er et af de områder, hvor Apple Watch kommer til kort – den skal helst oplades hver nat.

Fitbit fremhæver selvfølgende kvaliteter:

Automatisk tracking af aktiviteter

PurePulse 24/7 pulsmåling

Sleep Stages søvntracking

15+ målbaserede træningsindstillinger

Mulighed for at bruge din smartphones GPS

Notifikationer

Apps

Op til over 4 dages batterilevetid

SpO2 sensor der tracker ændringer i iltmætningsniveauet

Ud over Versa Lite har Fitbit også lanceret tre nye dedikerede fitnestrackere; Fitbit Inspire, Inspire HR og Fitbit Ace 2, der er henvendt til børn fra 6 år og opefter.

Fitbit tager kampen op mod Apple Watch med billigt smartwatch